A: હું અને હિતેન 1988માં મળ્યા. અમે ભારતમાં ક્યારેય મળ્યા નહોતા. યોગાનુયોગ અમે બંને નવેમ્બરમાં જન્મ્યા છીએ અને બંને જુલાઇ 1987માં અમેરિકા આવ્યા હતા. મેં ઇન્ડિયામાંફિઝિક્સ-ઈલેક્ટ્રોનિક્સમાં માસ્ટર્સ અને PGDCS કર્યું હતું,વિદ્યાનગરમાં એસ. પી. યુનિવર્સિટીમાં. અહીં આવીને હું જોબ કરતો હતો હતો અને સાથોસાથ કમ્પ્યુટર સાયન્સમાં માસ્ટર્સ કર્યું. અમે બંને પર્સીપેનીમાં એક જ એપાર્ટમેન્ટમાં રહેતા હતા. તેમને ખબર પડી કે હું કમ્પ્યુટર જાણું છું. તેણે કહ્યું કે આપણે પ્રોગ્રામિંગ સાઇડમાં કંઇક કરવું છે. અમે વિચાર્યું કે દિવસે ફૂલટાઇમ કરીએ તો પોકેટ એક્સપેન્સ માટે કંઇક કરવું પડે. બંનેએ નક્કી કર્યું કે ન્યૂઝપેપર ડિલિવર કરીએ, તો મહિનાના 350-400 ડોલર મળે.તેના માટે સવારે 4-5 વાગ્યે ઊઠીને ઘરોમાં ન્યૂઝપેપર નાખવાનું નક્કી કર્યું. ‘સ્ટાર લેઝર’ એ ન્યૂ જર્સીનું લોકલ ન્યૂઝપેપર છે, જે અમે પર્સીપેનીના ઘરોમાં નાખતા હતા. એક વર્ષ સુધી આ કામ કર્યું, ત્યારે અમે કોલેજમાં હતા.